Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: Euroopa parlamendi ja Nõukogu määrus maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005 JA millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2009/0315 lõplik/2 - COD 2007/0019 */





[pic] | EUROOPA ÜHENDUSTE KOMISJON | Brüssel, 6.8.2009 KOM(2009) 315 lõplik/2 2007/0199/COD PARANDUS, millega asendatakse 22. juuni 2009. aasta dokument KOM(2009) 315.Kehtib kõikide keeleversioonide kohta. KOMISJONI ARVAMUSEÜ asutamislepingu artikli 251 lõike 2 kolmanda lõigu punkti c aluselEuroopa Parlamendi muudatuste kohtanõukogu ühises seisukohas seosesjärgmise ettepanekuga: EUROOPA PARLAMENDI JA NÕUKOGU MÄÄRUS maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005 JA MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2007/0199/COD KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU MÄÄRUS maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005 1. Sissejuhatus EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. Taust Menetlus Euroopa Parlamendile ja nõukogule ettepaneku edastamise kuupäev (dokument KOM(2007) 532 – 2007/0199/COD): | 19.9.2007 | Euroopa Majandus- ja Sotsiaalkomitee arvamuse kuupäev: | 22.4.2008 | Regioonide Komitee arvamuse kuupäev: | 10.4.2008 | Euroopa Parlamendi arvamuse kuupäev, esimene lugemine: | 9.7.2008 | Ühise seisukoha ühehäälse vastuvõtmise kuupäev: | 9.1.2009 | Euroopa Parlamendi arvamuse kuupäev, teine lugemine: | 22.4.2009 | 3. Ettepaneku eesmärk Kõnealune ettepanek on osa ELi maagaasi ja elektrienergia siseturgu käsitlevast kolmandast õigusaktide paketist („kolmas pakett”), mis koosneb kahest direktiivist ja kolmest määrusest. Paketi peamine eesmärk on kehtestada õigusraamistik, mis on vajalik selleks, et muuta turu avamine täielikult tõhusaks ning luua kodanike ja Euroopa Liidu tööstuse huvides ühtne ELi gaasi- ja elektriturg. Selle abil hoitakse hinnad võimalikult madalal ning parandatakse teenindusstandardeid ja energiavarustuse kindlust. Seda tehakse järgmiste põhimeetmete abil: - tõhusam regulatiivne järelevalve sõltumatute riiklike reguleerivate asutuste poolt; - ameti loomine, et tagada riiklike reguleerivate asutuste tõhus koostöö ja teha otsuseid kõikides asjakohastes piiriülestes küsimustes; - kohustuslik koostöö võrguettevõtjate vahel, et ühtlustada kogu Euroopas kõik energiatranspordiga seotud eeskirjad ja kooskõlastada investeeringute kavandamine; - energia tootmise ja ülekandmise tõhus eraldamine, et vältida igasugust huvide konflikti, soodustada võrguinvesteeringuid ja vältida igasugust diskrimineerivat käitumist; - jaemüügituru suurem läbipaistvus ja parem toimimine; - suurem solidaarsus ja piirkondlik koostöö liikmesriikide vahel, et tagada suurem varustuskindlus. 4. Komisjoni arvamus Euroopa Parlamendi muudatusettepanekute kohta 4.1. Muudatusettepanekud, millega komisjon nõustub Euroopa Parlament võttis täiskogu istungil 22. aprillil 2009 vastu eelnevalt nõukoguga kooskõlastatud kompromisspaketi, et saavutada kokkulepe teisel lugemisel. Kõnealused muudatused hõlmavad peamiselt järgmist: - ameti rolli piiratud tugevdamine seoses eeskirjade ja suuniste koostamisega ning Euroopa maagaasi ülekandesüsteemi haldurite võrgustiku (ENTSO-G) töö kontrollimisega; - sätted, millega tugevdatakse ameti rolli seoses kümneaastase võrkude arengukava koostamisega; - ENTSO-G roll seoses kolmandate riikidega. Komisjon kiidab kompromisspaketi heaks, kuna see on kooskõlas ettepaneku üldeesmärgi ja -iseloomuga. 5. Kokkuvõte Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil.